CELEX: 22014D0058
Language: lt
Date: 1396915200000
Title: 2014 m. balandžio 8 d. EEE jungtinio komiteto sprendimas Nr. 58/2014, kuriuo iš dalies keičiamas EEE susitarimo XXI priedas (Statistika)

28.8.2014   
            
            
               LT
            
            
               Europos Sąjungos oficialusis leidinys
            
            
               L 256/35
            
         EEE JUNGTINIO KOMITETO SPRENDIMAS
   Nr. 58/2014
   2014 m. balandžio 8 d.
   kuriuo iš dalies keičiamas EEE susitarimo XXI priedas (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2013 m. gegužės 21 d. Europos Parlamento ir Tarybos reglamentas (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (1);
            
         
               (2)
            
            
               todėl EEE susitarimo XXI priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XXI priede po 19ya punkto (Komisijos reglamentas (ES) Nr. 193/2011) įterpiamas šis punktas:
   
               „19z.
            
            
               
                  32013 R 0549: 2013 m. gegužės 21 d. Europos Parlamento ir Tarybos reglamentas (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (OL L 174, 2013 6 26, p. 1).
               Reglamento nuostatos šio Susitarimo tikslais pritaikomos taip:
               
                           a)
                        
                        
                           Islandija ir Norvegija neįpareigojamos skirstyti duomenų pagal regionus, kaip reikalaujama šiuo reglamentu.
                        
                     
                           b)
                        
                        
                           A priedo 19 skyrius netaikomas Islandijai ir Norvegijai.
                        
                     
                           c)
                        
                        
                           Šis reglamentas netaikomas Lichtenšteinui.“
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 549/2013 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2014 m. balandžio 9 d., jei buvo pateikti visi pranešimai pagal EEE susitarimo 103 straipsnio 1 dalį (2).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. balandžio 8 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 174, 2013 6 26, p. 1.
   
      (2)  Konstitucinių reikalavimų nenurodyta.